અમદાવાદ: રાઈટ ટુ એજ્યુકેશન એક્ટ અંતર્ગત શહેરની શાળાઓમાં બાળકોને પ્રવેશ ફાળવવાની કામગીરી સામે સંખ્યાબંધ ફ‌િરયાદો ઊઠી છે ત્યારે વાલીઓ તેમજ વિદ્યાર્થીઓ ડીઈઓ કચેરીના ધક્કા ખાઈ રહ્યા છે. આરટીઈમાં પ્રવેશમાં છબરડાનો ભોગ બનેલા વિદ્યાર્થીઓની નાનકડી ભૂલોને સુધારવા માટે ડીઈઓ કચેરી ખાતે વાલીઓનો ધસારો જોવા મળે છે. ડીઈઓ દ્વારા એક વિદ્યાર્થીને ગર્લ્સ સ્કૂલમાં એડમિશન ફાળવી દેવાતાં વાલીઓની કફોડી સ્થિતિ બની ગઈ છે, જ્યારે આરટીઈમાં પ્રવેશ પ્રક્રિયામાં બે વિદ્યાર્થીઓને બંધ સ્કૂલમાં એડમિશન ફાળવી દીધાં હતાં.